เวิลด์ เอ็กซ์โป 2010 กับ มันนี่ เอ็กซ์โป
&nbsp;
18 ส.ค. 2554

.....ชาติชาย พยุหนาวีชัย
ในขณะที่แดนมังกรได้เปิดฉากงานแสดงผลิตภัณฑ์เทคโนโลยีและนวัตกรรมโลกประจำปี 2010 หรือ World Expo 2010 ขึ้นอย่างอลังการที่มหานครเซี่ยงไฮ้ สาธารณรัฐประชาชนจีน เมื่อคืนวันศุกร์ที่ 30 เม.ย.ที่ผ่านมา ด้วยแสงสีตระการตาของพลุดอกไม้ไฟท่ามกลางการแสดงหลากหลายชุด โดยมีประจักษ์พยานทั้งอาคันตุกะคนสำคัญและประชาชน มาร่วมสร้างบรรยากาศอย่างอุ่นหนาฝาคั่ง ในครั้งนี้ทางการจีนได้ทุ่มงบประมาณกว่า 3 แสนล้านหยวน เพื่อเนรมิตงาน “โอลิมปิก ภาคเศรษฐกิจ” ในครั้งนี้ภายใต้แนวคิด Better City, Better Life (เมืองที่ดีกว่า เพื่อชีวิตที่ดีกว่า) โดยจะเปิดแสดงเป็นเวลา 6 เดือน คือ ระหว่างวันที่ 1 พ.ค.31 ต.ค. 
การจัดงานในครั้งนี้ได้ทุบสถิติในหลายๆ ด้าน ได้แก่ จำนวนผู้เข้าร่วมจัดแสดงงาน 189 ชาติ แม้แต่ชาติสันโดษอย่างเกาหลีเหนือ ก็ยังมาร่วมออกงานเอ็กซ์โปโลกเป็นครั้งแรกอีกด้วย และคาดว่าจะมีผู้เข้าเยี่ยมชมงานถึง 70 ล้านคน ทั้งชาวจีนและชาวต่างชาติ น่าจะเป็นการลงทุนที่คุ้มกับการก้าวขึ้นเป็นประเทศมหาอำนาจทางเศรษฐกิจโลก
ประเทศไทยก็ได้รับเกียรติเข้าร่วมงานมหกรรมโลกในครั้งนี้ด้วย โดยกระทรวงการพัฒนาสังคมและความมั่นคงของมนุษย์ได้จัดงานแสดงนิทรรศการและการแสดงหมุนเวียนภายใต้แนวคิดในหัวข้อเรื่อง “Thainess : Sustainable Ways of Life หรือความเป็นไทย วิถีแห่งความยั่งยืนของชีวิต” ซึ่งนอกจากจะช่วยกระชับความสัมพันธ์ระหว่างประเทศจีนกับไทย และส่งเสริมเอกลักษณ์วัฒนธรรมไทยให้เป็นที่รู้จักอย่างกว้างขวางยิ่งขึ้นในระดับโลกแล้ว ยังเป็นการเปิดช่องทางการขยายธุรกิจของผู้ประกอบการไทย ทั้งในด้านการส่งออกและการหาพันธมิตรทางธุรกิจในสาธารณรัฐประชาชนจีน โดยเฉพาะในมหานครเซี่ยงไฮ้ ซึ่งถือเป็นศูนย์กลางเศรษฐกิจ การค้า การเงินการธนาคาร การท่องเที่ยว และศูนย์กลางด้านการขนส่งครบวงจรในเขตพื้นที่เศรษฐกิจลุ่มแม่น้ำแยงซีได้เป็นอย่างดี 
โดยเฉพาะธุรกิจสปาและนวดแผนไทย และธุรกิจร้านอาหารซึ่งผู้ประกอบการไทยมีศักยภาพและความเชี่ยวชาญสูง อีกทั้งยังมีเอกลักษณ์ความเป็นไทยที่แตกต่างจากธุรกิจสปาทั่วไปและร้านอาหารของชาติอื่นอย่างชัดเจน
กลับมาที่ประเทศไทยของเราเองบ้าง แม้ในช่วงนี้ปัญหาทางการเมืองในประเทศจะยังคงยืดเยื้อ และยังไม่มีบทสรุปหรือทางออกที่ชัดเจน แต่เรายังคงเห็นภาพของการฟื้นตัวอย่างแข็งแรงของเศรษฐกิจโลก และตัวเลขการฟื้นตัวของเศรษฐกิจไทยได้อย่างชัดเจน ไม่ว่าจะเป็นอัตราการขยายตัวทางการส่งออกของไทยในเดือน มี.ค. 2553 ที่ขยายตัวถึง 40.9% เพิ่มขึ้นติดต่อกันเป็นเดือนที่ 5 การใช้จ่ายภายในประเทศที่ปรับตัวดีขึ้นต่อเนื่อง โดยเครื่องชี้การบริโภคภาคเอกชนจากภาษีมูลค่าเพิ่ม ณ ราคาคงที่ขยายตัวในระดับสูงที่ 27.6% ในขณะที่เครื่องชี้การลงทุนภาคเอกชนจากปริมาณนำเข้าสินค้าทุนขยายตัวในระดับสูงมากที่ 47.6% ยอดการขอส่งเสริมการลงทุนจาก BOI ในไตรมาสแรกปี 2553 ที่มีถึง 311 โครงการ มูลค่ารวม 109,100 ล้านบาท เพิ่มขึ้น 48.6% เมื่อเทียบกับไตรมาสแรกของปีก่อน 
รวมทั้งจากสถิติยอดจำหน่ายรถยนต์ภายในประเทศ เดือน มี.ค. 2553 ที่มียอดขายเพิ่มขึ้นสูงสุดถึง 52.6% เพิ่มขึ้นอย่างต่อเนื่องเป็นเดือนที่ 7 ติดต่อกัน ซึ่งตัวเลขการขยายตัวของธุรกิจเหล่านี้แสดงให้เห็นว่า ธุรกิจและประชาชนยังคงมีความต้องการเงินลงทุนอีกมาก และกำลังซื้อของประชาชนก็ยังเพิ่มขึ้นอีกมาก ประกอบกับทิศทางอัตราดอกเบี้ยมีแนวโน้มที่จะเป็นขาขึ้นในไตรมาสต่อไป 
ช่วงนี้จึงนับเป็นโอกาสดีที่ประชาชนที่ต้องการสินเชื่อดอกเบี้ยต่ำเพื่อซื้อบ้านหรือดำเนินธุรกิจ จะได้รับโปรโมชันสุดคุ้ม ดอกเบี้ย 0% และยังสามารถเปรียบเทียบข้อดี–ข้อเสียของแต่ละผลิตภัณฑ์ของแต่ละสถาบันการเงินได้ทันที ภายใน “งานมหกรรมการเงิน ครั้งที่ 10 หรือ Money Expo 2010” ซึ่งจะจัดขึ้นที่ศูนย์การประชุมแห่งชาติสิริกิติ์ ระหว่างวันที่ 69 พ.ค.นี้ ซึ่งธนาคารและหน่วยงานต่างๆ ที่เข้าร่วมได้นำสิทธิพิเศษต่างๆ มานำเสนอกันอย่างเต็มที่ โดยเฉพาะแคมเปญยอดฮิตประจำงานปีนี้ยังคงเป็นสินเชื่อดอกเบี้ยต่ำเริ่มต้น 0% ซึ่งมีทั้งในส่วนของสินเชื่อบ้าน สินเชื่อส่วนบุคคล และสินเชื่อประเภทอื่นๆ จึงเป็นโอกาสที่ดีของธุรกิจและประชาชนทุกกลุ่มที่กำลังต้องการเงินทุนและต้องการลงทุน สามารถหาโอกาสได้ในงานนี้
ในส่วนของเครือธนาคารกสิกรไทย (KGroup) แน่นอนว่าคงไม่พลาดที่จะเข้าร่วมงานในครั้งนี้ ภายใต้แนวคิด “ฝากได้ทุกเรื่องที่ KBank” พร้อมเป็นธนาคารที่มีความแข็งแกร่ง สามารถเป็นที่พึ่งให้แก่ลูกค้าได้ในทุกสถานการณ์ ผ่านบริการทางการเงินแบบครบวงจร บริการคำแนะนำ ข้อมูล และองค์ความรู้ เพื่อตอบสนองความต้องการทางการเงินของลูกค้าในทุกไลฟ์สไตล์ ไม่ว่าจะเป็นบริการกลุ่มสินเชื่อ อาทิ สินเชื่อเงินสดทันใจกสิกรไทย (KExpress Cash) มอบอัตราดอกเบี้ยพิเศษ 0% นาน 3 ปี และอนุมัติทันทีภายในงาน สินเชื่อบ้านตามใจชอบ (KUptoYou Home Loan) และสินเชื่อรถยนต์เพื่อเงินสดกสิกรไทย 
นอกจากนี้ ยังมีผลิตภัณฑ์เงินฝากประเภทใหม่ที่น่าสนใจมานำเสนอ อาทิ เงินฝากประจำดอกเบี้ยสูงพุ่งพรวด ให้ดอกเบี้ยทุก 3 เดือน สูงสุด 4.75% ต่อปี และเงินฝากประจำคู่ประกันเพื่อการศึกษาบุตร 555 ให้อัตราดอกเบี้ยสูงพิเศษถึง 5.00% สำหรับผู้ประกอบการเอสเอ็มอีจะได้รับบริการทางการเงินที่ครบวงจรเพื่อธุรกิจเอสเอ็มอี อาทิ สินเชื่อไม่ต้องแสดงหลักทรัพย์กสิกรไทย (KKlean Credit) บริการสนับสนุนธุรกิจเริ่มต้นกสิกรไทย (KSME Startup Solutions) บริการบัญชีรวมมิตรเอสเอ็มอีกสิกรไทย (KSME Allin1 Account) สินเชื่อระยะยาวเพื่อธุรกิจเอสเอ็มอีกสิกรไทย (KSME EXTEND) และสินเชื่อเกินหลักทรัพย์ค้ำประกันกสิกรไทย (KMax) รวมถึงบริการทางการเงินอื่นๆ อีกมากมาย หากท่านที่ยังไม่มีโปรแกรมไปเที่ยวที่ไหนในช่วงสุดสัปดาห์นี้ ก็สามารถมาเที่ยวที่งานนี้ได้นะครับ แล้วเราอาจจะได้พบกันครับ...